Yevrokomissiya rahbari Ursula fon der Lyayyen Yevropa Ittifoqida koronavirusni to‘xtatish imkonsizligini tan oldi. U, shuningdek, virusni Yevropa Ittifoqi iqtisodiyoti uchun shok deb atadi. Foto: Getty Images Yevrokomissiya rahbarining ta’kidlashicha, koronavirusdan zarar ko‘rgan korxonalarga davlat yordamini taqdim qilish qoidalari maksimal darajada yengillashtiriladi. “Koronavirus Yevropa Ittifoqi iqtisodiyoti uchun kuchli shok bo‘ldi, biroq u uzoq davom etuvchi zarar yetkazmasligi kerak. Yevropa Ittifoqida koronavirus tarqalishini to‘xtatish imkonsiz, faqatgina uni sekinlashtirish mumkin. Buning uchun Yevropa Ittifoqi iqtisodiy hayotini sekinlashtirish zarur bo‘ladi”, deb aytgan fon der Lyayyen Bryusseldagi matbuot anjumanida. Uning ta’kidlashicha, Yevropa Ittifoqi koronavirusga qarshi kurashda qat’iyatli, birdam va uyg‘unlikda harakat qilishi lozim.